**POSTUPAK NABAVE ZA OSOBE KOJE NISU OBVEZNICI ZAKONA O JAVNOJ NABAVI**

**POZIV NA DOSTAVU PONUDA**

**Broj nabave:** **KK.01.2.1.01.0153 - 03**

**NAZIV NABAVE:**

Pružanje usluga savjetovanja prilikom virtualnog ispitivanja, izrade idejnog rješenja, modeliranja, konstrukcije i mehaničkog ispitivanja motorom pogonjene rastavne sklopke

za potrebe provođenja projekta „Ekološki prihvatljiva rastavna sklopka 24 kV za napredne mreže“

SADRŽAJ

1. OPĆI PODACI 3

1.1. Podaci o naručitelju 3

1.2. Objašnjena i izmjene Poziva na dostavu ponuda 3

2. PODACI O PREDMETU NABAVE 4

2.1. Predmet nabave 4

2.2. Opis predmeta nabave 4

2.3. Količina predmeta nabave 4

2.4. Mjesto isporuke usluga 4

2.5. Rok pružanja usluga 4

2.6. Procijenjena vrijednost nabave 4

3. RAZLOZI ISKLJUČENJA PONUDITELJA 5

4. UVJETI I KVALIFIKACIJE PONUDITELJA 5

4.1. Sposobnost za obavljanje profesionalne djelatnosti 5

4.2. Tehnička i stručna sposobnost ponuditelja 6

4.2.1. Obrazovne i stručne kvalifikacije ponuditelja 6

4.2.2. Popis ugovora ponuditelja......................................................................................................6

4.3. Financijska sposobnost - Pozitivno poslovanje.........................................................................7

5. PONUDA 8

6. NAČIN DOSTAVE PONUDE 8

7. DATUM, VRIJEME I MJESTO DOSTAVE PONUDE 9

8. KRITERIJI ZA ODABIR PONUDE 9

9. ROK VALJANOSTI PONUDE 13

10. PREGLED I OCJENA PONUDA 13

11.POJAŠNJENJE, UPOTPUNJAVANJE I ISPRAVAK RAČUNSKE POGREŠKE 13

12. ODLUKA O ODABIRU ILI PONIŠTENJU 13

13. OSTALE ODREDBE 14

13.1 Zajednica ponuditelja 14

13.2. Podizvoditelji 15

13.3. Rok, način i uvjeti plaćanja 15

13.4. Jamstvo za uredno ispunjenje ugovora 15

13.5. Rok sklapanja ugovora....................................................................................................16

# 1. OPĆI PODACI

## 1.1. Podaci o Naručitelju:

Naziv naručitelja: Elna kabel d.o.o.

Sjedište: Selska cesta 217/1a, 10 000 Zagreb

OIB: 30540568710

Kontakt podaci naručitelja:

Mobitel: +385(0)99 421 4444

Telefon: +385 (0)1 5600 220

Telefaks: +385(0)1 3695 799

Elektronička pošta: [lbs@elna.hr](mailto:lbs@elna.hr)

Postupak nabave se provodi u okviru Ugovora o dodjeli bespovratnih sredstava „Ekološki prihvatljiva rastavna sklopka 24 kV za napredne mreže“ koja su dodijeljena iz Operativnog programa „Konkurentnost i kohezija“ 2014.-2020. putem Poziva KK.01.2.1.01.

Postupak nabave provodi se u skladu s „Pravilima o provedbi postupaka nabava za neobveznike Zakona o javnoj nabavi – verzija 4.0 (dalje u tekstu: Pravila)“

Naručitelj nema gospodarskih subjektata s kojima je u sukobu interesa temeljen na načelu izbjegavanja sukoba interesa kako je definiran Postupcima nabave za osobe koje nisu obveznici Zakona o javnoj nabavi.

## 1.2. Objašnjenja i izmjene Poziva na dostavu ponuda

Za vrijeme roka za dostavu ponuda gospodarski subjekti mogu zahtijevati dodatne informacije vezane za Poziv na dostavu ponuda, a Naručitelj će odgovore, ne otkrivajući identitet subjekta koji je pitanje postavio, objaviti na internetskoj stranici <http://www.strukturnifondovi.hr/> na kojoj je objavljen i osnovni Poziv na dostavu ponuda.

Pod uvjetom da je zahtjev dostavljen najkasnije tijekom trećeg (3) dana prije dana u kojem ističe rok za dostavu ponuda, naručitelj je obvezan odgovor objaviti na web stranicama najkasnije tijekom drugog (2) dana prije dana u kojem ističe rok za dostavu ponuda.

Ako iz bilo kojeg razloga pojašnjenje nije objavljeno najkasnije tijekom drugog dana prije isteka roka za dostavu ponuda, Naručitelj je dužan produljiti rok za dostavu ponuda. Produljenje roka bit će razmjerno važnosti pojašnjenja te neće biti kraće od 2 dana.

Ako Naručitelj za vrijeme roka za dostavu ponuda mijenja Poziv, osigurat će dostupnost izmjena svim gospodarskim subjektima. Izmjene ili dopune Poziva Naručitelj će objaviti na internetskoj stranici <http://www.strukturnifondovi.hr/> na kojoj je objavljen i osnovni Poziv na dostavu ponuda. Produljenje roka biti će razmjerno važnosti izmjena, te neće biti kraće od 2 dana.

Naručitelj nije obvezan produljiti rok za dostavu ako dodatne informacije, objašnjenja ili

izmjene nisu bile pravodobno zatražene ili ako je njihova važnost zanemariva za pripremu i

dostavu prilagođenih ponuda.

Komunikacija i svaka druga razmjena informacija/podataka između naručitelja i zainteresiranih ponuditelja može se obavljati isključivo na hrvatskom jeziku elektroničkim putem slanjem upita/zahtjeva za pojašnjenjem na e-mail: [lbs@elna.hr](mailto:lbs@elna.hr).

# 2. PODACI O PREDMETU NABAVE

## 2.1. Predmet nabave

## Pružanje komplet usluga savjetovanja prilikom virtualnog ispitivanja, izrade idejnog rješenja, modeliranja, konstrukcije i mehaničkog ispitivanja motorom pogonjene rastavne sklopke za potrebe provođenja projekta „Ekološki prihvatljiva rastavna sklopka 24 kV za napredne mreže“

## 2.2. Opis predmeta nabave

Detaljan opis predmeta nabave sadržan je u Prilogu II ovog Poziva na dostavu ponuda – Opis usluga.

## 2.3. Količina predmeta nabave

Količina predmeta nabave je predviđena u Prilogu III. – Troškovnik.

## 2.4. Mjesto isporuke usluga

Mjesto isporuke usluga je Zagreb, sjedište Naručitelja.

## 2.5. Rok pružanja usluga

90 dana od dana potpisa ugovora o pružanju usluga savjetovanja.

## 2.6. Procijenjena vrijednost nabave:

Procijenjena vrijednost nabave je: 260.000,00 kuna bez PDV-a.

# 3. RAZLOZI ISKLJUČENJA PONUDITELJA

Gospodarski subjekt bit će isključen iz postupka ako:

* je on ili osoba ovlaštena za njegovo zakonsko zastupanje pravomoćno osuđena za kaznena djela navedena u članku 251. Zakona o javnoj nabavi (NN120/16) koja se odnose na sudjelovanje u zločinačkoj organizaciji, korupciju, prijevaru, terorizam ili kaznena djela povezana s terorističkim aktivnostima, financiranjem terorizma, pranjem novca, dječjim radom ili drugim oblicima trgovanja ljudima
* nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja
* je lažno predstavio ili pružio neistinite podatke u vezi s uvjetima koje je Naručitelj naveo kao razloge za isključenje ili uvjete kvalifikacije
* nije dostavio Izjavu o prihvaćanju zahtjeva i uvjeta iz ovog Poziva ((Prilog VII ovog Poziva na dostavu ponuda)
* je u stečaju, insolventan ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima
* ukoliko nije dostavio svu dokumentaciju propisanu ovim natječajem
* ukoliko je dostavio dokumentaciju koja nije u skladu s uvjetima propisanim ovim natječajem.

Nepostojanje razloga za isključenje iz ove točke Poziva ponuditelj dokazuje izjavom koju dostavlja s ponudom. Izjavu potpisuje osoba koja je po zakonu ovlaštena za zastupanje ponuditelja. Prijedlog navedene izjave čini Prilog IV ovog Poziva na dostavu ponuda.

U slučaju da će ponuditelj za dio izvršenja predmeta nabave angažirati podizvoditelja, razlozi isključenja iz točke 3. se primjenjuju i u odnosu na podizvoditelje.

Naručitelj može u bilo kojem trenutku tijekom postupka nabave, zahtijevati od ponuditelja da prije sklapanja ugovora dostavi jedan ili više dokumenata (potvrda, izvoda, i sl.) koji potvrđuju da se ponuditelj ne nalazi u situacijama navedenim u točki 3. ako se takvi dokumenti izdaju u zemlji sjedišta gospodarskog subjekta te ih on može ishoditi. Dokaze nije potrebno dostaviti u izvorniku odnosno dopuštena je dostava u neovjerenoj preslici.

# UVJETI I KVALIFIKACIJE PONUDITELJA

## 4.1. Sposobnost za obavljanje profesionalne djelatnosti

Ponuditelj mora dokazati upis u sudski, obrtni, strukovni ili drugi odgovarajući registar u državi poslovnog nastana gospodarskog subjekta.

Za potrebe utvrđivanja okolnosti iz ove točke gospodarski subjekt u ponudi dostavlja izvadak iz sudskog, obrtnog, strukovnog ili drugog odgovarajućeg registra u državi članici njegovog poslovnog nastana, ne stariji od 6 mjeseci.

## 4.2. Tehnička i stručna sposobnost ponuditelja

**4.2.1.** **Obrazovne i stručne kvalifikacije ponuditelja**

Ponuditelj mora imati zaposlene stručnjake sa sljedećim obrazovnim i stručnim kvalifikacijama:

1. minimalno 1 dipl. ing. strojarstva/magistar strojarstva

2. minimalno 1 dipl. ing elektrotehnike/magistar elektrotehnike

Ponuditelj mora imati zaposlenog ili na raspolaganju za izvršavanje usluga iz Priloga II, toč. 2 i 3., minimalno 1 stručnjaka za industrijsko oblikovanje, razvoj proizvoda i računalne simulacije.

Ponuditelj mora imati adekvatno iskustvo, znanja i stručnost za izvršavanje poslova koji su detaljno opisani u prilogu II. ovog Poziva – opis usluga.

Iskustvo, znanje i stručnost za izvršavanje poslova koji su detaljno opisani u prilogu II. ovog Poziva dokazuju se Izjavom ponuditelja da posjeduje traženu tehničku i stručnu sposobnost -Prilog VI - Izjava o obrazovnim i stručnim kvalifikacijama. Naručitelj u svakom trenutku trajanja poziva, a i nakon donošenja odluke o odabiru i potpisa ugovora o nabavi, ima pravo zatražiti dokumente kojima ponuditelj dokazuje navode iz izjave (životopisi, preslike diploma, svjedodžbi, certifikata, potvrda o radnom stažu, ugovor o poslovnoj suradnji i dr.).

Obrazloženje: Traženim dokazima tehničke i stručne sposobnosti ponuditelj dokazuje da ima minimalno iskustvo i znanje u obavljanju poslova koji su predmet nabave što je Naručitelju bitno kako bi smanjio rizik pojave neurednog izvršenja ugovora, s obzirom na određeni rok za izvršenje predmeta nabave te vrstu, obujam i složenost predmeta nabave.

Kako bi dokazao svoju sposobnost za uredno izvršenje predmeta nabave, ponuditelj - gospodarski subjekt se može osloniti i na sposobnost podizvoditelja bez obzira na pravnu prirodu njihova međusobnog odnosa.

**4.2.2. Iskustvo ponuditelja u pružanju jednakovrijednih usluga – Popis ugovora**

Ponuditelj mora dokazati da je tijekom razdoblja tekuće godine i tijekom proteklih 5 godina (2014-.2018.), uredno izvršio najmanje jedan ugovor koji se odnosi na usluge izrade računalnih simulacija mehanizma i čvrstoće mehaničkih naprava te najmanje jedan ugovor koji se odnosi na poslove projektiranja i konstrukcije iz područja SN aparata.

U tu svrhu ponuditelj dostavlja Popis izvršenih ugovora – Prilog V.

Ukupna vrijednost izvršenih ugovora kumulativno ne smije biti manja od procijenjene vrijednosti nabave.

U slučaju da gospodarski subjekt raspolaže dokazima kojima dokazuje minimalnu razinu sposobnosti izraženu u valuti različitoj od valute HRK, ponuditelj će u tom slučaju, prilikom računanja kunske protuvrijednosti koristiti srednji tečaj HNB-a na dan objave obavijesti o nabavi.

Ponuditelj će na zahtjev naručitelja, a u svrhu dokazivanja da je uspješno izvršio poslove navedene u Prilogu V, dostaviti potvrdu naručitelja o urednom izvršenju ugovora, tehničku dokumentaciju jednakovrijednih projekata te održati usmenu prezentaciju izvršenih poslova kako bi naručitelj stekao sigurnost u stručnost ponuditelja.

U potvrdi druge ugovorne strane treba biti naveden naziv i predmet ugovora, naziv izvršitelja, datum i mjesto izvršenja, iznos ugovora te navod o urednom izvršenju ugovora.

**4.3.** **Financijska sposobnost - Pozitivno poslovanje**

Ponuditelj koji dostavlja ponudu ne smije unazad 3 godine poslovati s gubitkom niti biti u blokadi. Navedene okolnosti ponuditelj naznačuje u ponudbenom listu.

Ponuditelj će na zahtjev naručitelja, a u svrhu dokazivanja ranije navedenih okolnosti iz ove točke dostaviti presliku predanog DOH ili GFI-POD obrasca za 2016., 2017. i 2018. godinu na FINU te BON2/SOL2.

Gospodarski subjekt koji ima poslovni nastan izvan Republike Hrvatske dostavlja odgovarajući dokument koji se izdaje u njegovoj državi i može imati iskazan promet u stranoj valuti, ali se obračun protuvrijednosti te valute u kune, u svrhu ocjene ekonomske i financijske sposobnosti gospodarskog subjekta prilikom pregleda i ocjene ponuda, obavlja po srednjem tečaju Hrvatske narodne banke na dan objave obavijesti o nabavi.

Naručitelj polazi od pretpostavke da ponuditelj ima, odnosno da će imati na raspolaganju dovoljno sredstava za kvalitetno i pravodobno izvršenje poslova iz ovoga natječaja te da ima stabilno financijsko poslovanje.

Obrazloženje: Procjena je naručitelja kako traženim dokazima financijske sposobnosti, gospodarski subjekt dokazuje da ima stabilno financijsko poslovanje na način da ne može dovesti u pitanje izvršenje svojih ugovornih obveza, a posljedično tome i izvršenje obveza naručitelja prema trećima.

# PONUDA

Ponuda se izrađuje na hrvatskom jeziku i latiničnom pismu. Ako je dio dokumentacije na nekom drugom jeziku, u tom se slučaju obavezno prilaže i prijevod na hrvatski jezik potpisan od strane odgovorne osobe ponuditelja. Pri izradi ponude ponuditelj se mora pridržavati zahtjeva i uvjeta iz ovog Poziva na dostavu ponuda.

Ponuda se predaje poštom, neposrednom dostavom ili u elektroničkom obliku šalje na e-mail adresu: lbs@elna.hr.

Sadržaj ponude:

* Popunjeni ponudbeni list (Prilog I Poziva na dostavu ponuda, u slučaju zajednice ponuditelja Prilog Ia Poziva na dostavu ponuda)
* Popunjeni troškovnik (Prilog III ovog Poziva na dostavu ponuda)
* Izjava o nepostojanju razloga isključenja (Prilog IV Poziva na dostavu ponuda)
* Popis ugovora (Prilog V Poziva na dostavu ponuda)
* Izjava o obrazovnim i stručnim kvalifikacijama (Prilog VI Poziva na dostavu ponuda)
* Dokumenti koji se navode pod točkom 4 Poziva na dostavu ponuda
* Izjava o prihvaćanju uvjeta i zahtjeva iz ovog Poziva (Prilog VII Poziva na dostavu ponuda)

Ispravci u ponudi moraju biti izrađeni na način da ispravljeni tekst ostane vidljiv (čitak) ili dokaziv (npr. nije dopustivo brisanje, premazivanje ili uklanjanje slova ili otisaka). Ispravci moraju uz navod datuma biti potvrđeni potpisom ponuditelja.

Cijena ponude izražava se u kunama. Cijena ponude je nepromjenjiva tijekom trajanja ugovora o nabavi. U cijenu ponude bez poreza na dodanu vrijednost moraju biti uračunati svi troškovi i popusti (npr. troškovi dolazaka stručnjaka, troškovi noćenja stručnjaka, troškovi prijevoza, troškovi prijevoda itd.). Sve troškove izrade ponude snose ponuditelji. Ponuditelji nemaju pravo na bilo kakvu nadoknadu troškova izrade ponude.

U slučaju nepodudarnosti između cijene ponude u Troškovniku i Ponudbenom listu, prevladava cijena ponude iz Troškovnika.

Naručitelj zadržava pravo, prije potpisivanja Ugovora, od najpovoljnijeg ponuditelja zatražiti dostavu izvornika ili ovjerenih preslika svih onih dokumenata (potvrde, isprave, izvodi, ovlaštenja i sl.) koji su u ponudi bili dostavljeni u neovjerenoj preslici, a koje izdaju nadležna tijela te svih drugih dokumenata koji služe kao dokaz sposobnosti ponuditelja.

# NAČIN DOSTAVE PONUDE

Ponuda se dostavlja neposrednom dostavom naručitelju, poštom ili putem elektroničke pošte na e-mail adresu: [lbs@elna.hr](mailto:lbs@elna.hr), **uz naznaku: Ponuda za javni poziv - Pružanje usluga savjetovanja prilikom virtualnog ispitivanja, izrade idejnog rješenja, modeliranja, konstrukcije i mehaničkog ispitivanja motorom pogonjene rastavne sklopke za potrebe provođenja projekta „Ekološki prihvatljiva rastavna sklopka 24 kV za napredne mreže“**

Adresa za dostavu poštom ili neposrednom dostavom je adresa sjedišta naručitelja: **Selska cesta 217/1a, 10 000 Zagreb.**

Ukoliko ponuditelj ponudu dostavlja na ovaj način ista mora biti u fizičkom obliku. Prilozi I, III, IV, V, VI i VII moraju biti u originalu dok sve ostale dokumente ponuditelj može dostaviti i u neovjerenoj preslici. Svi dokumenti u ponudi moraju biti dostavljeni na način da čine cjelinu.

Ponuditelj snosi rizik nepravovremene dostave ponude ili nepotpune ponude.

Alternativne ponude (ponude kojima se nudi drugačiji predmet nabave) nisu dopuštene.

Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda uz obveznu naznaku da se radi o izmjeni i/ili dopuni ponude. U tom se slučaju smatra da je ponuda zaprimljena u trenutku zaprimanja izmjene i/ili dopune ponude.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda, uz obveznu naznaku da se radi o odustajanju od ponude.

Naručitelj za vrijeme roka za dostavu ponude kao i za vrijeme postupka pregleda i ocjene ponuda može pozvati ponuditelje da daju dopunu ili pojašnjenje dostavljenih ponuda.

# DATUM, VRIJEME I MJESTO DOSTAVE PONUDE

Ponuda mora biti zaprimljena od strane naručitelja najkasnije do 25.7.2019., do 12:00 sati po lokalnom vremenu.

1. **KRITERIJI ZA ODABIR PONUDE**

Kriterij za odabir ponude je ekonomski najpovoljnija ponuda. Ako su dvije ili više valjanih ponuda jednako rangirane prema kriteriju za odabir ponude, naručitelj će odabrati ponudu koja je zaprimljena ranije. Pod ekonomski napovoljnijom ponudom podrazumijeva se najbolja vrijednost za novac na temelju omjera kvalitete i cijene.

**Kriteriji odabira i njihov relativni značaj prikazani su u tablici u nastavku.**

|  |  |  |  |
| --- | --- | --- | --- |
| Red.br. | Kriterij | Postotak | Maksimalni broj bodova |
| 1. | Cijena ponude (CP) | 50% | 50 |
| 2. | Broj diplomiranih inženjera elektrotehnike upisanih u imenik inženjera elektrotehnike (BIE) | 10% | 10 |
| 3. | Broj diplomiranih inženjera strojarstva upisanih u imenik inženjera strojarstva (BIS) | 10% | 10 |
| 4. | Stručnjak – izumitelj patenta na području srednjenaponskih aparata (PS) | 30% | 30 |

**Opis kriterija i način utvrđivanja bodovne vrijednosti**

Najpovoljnija ponuda je ponuda s ukupno najvećom ocjenom, dobivenom iz zbroja svih kriterija.

P= CP+BIE+BIS+PS

gdje je P najpovoljnija ponuda, CP broj bodova za cijenu ponude, BIE broj bodova za broj diplomiranih inženjera elektrotehnike upisanih u imenik ovlaštenih inženjera elektrotehnike, BIS broj bodova za broj diplomiranih inženjera strojarstva upisanih u imenik ovlaštenih inženjera strojarstva, PS za broj bodova za izumitelja patenta iz područja srednjenaponskih aparata.

Bodovi se zaokružuju na dvije decimale.

**8.1 Cijena ponude**

Naručitelj kao jedan od kriterija određuje cijenu ponude. Maksimalni broj bodova koji ponuditelj može dobiti prema ovom kriteriju je 50 bodova.

Vrijednosni kriterij: najniža cijena ponude bez PDV-a ostvarit će maksimalan broj bodova.

Bodovna vrijednost prema ovom kriteriju izračunava se prema sljedećoj formuli:

CP= x50

CP=broj bodova koji je dobila ponuda za cijenu

CPmin=najniža cijena ponuđena u postupku nabave

CPpon=ponuđena cijena ponude koja se ocjenjuje

50 = maksimalan broj bodova za kriterij cijene

**8.2** **Broj diplomiranih inženjera elektrotehnike upisanih u imenik ovlaštenih inženjera elektrotehnike (BIE)**

Ovim kriterijem se ocjenjuje broj diplomiranih inženjera elektrotehnike upisanih u imenik ovlaštenih inženjera elektrotehnike (BIE) koji će raditi na izvršenju usluga naručitelja. Maksimalan broj bodova koji svaka ponuda može ostvariti u okviru ovog kriterija je 10 bodova.

Isto će Naručitelj bodovati na sljedeći način:

|  |  |  |  |
| --- | --- | --- | --- |
| Red.br. | Kriterij | Bodovi | Maksimalni broj bodova |
|  | BROJ INŽ. ELEK. |  |  |
| 1. | 1 | 5 |  |
| 2. | 2 ili više | 10 |  |
|  |  | MAKSIMALNI BROJ BODOVA | 10 |

Ponuditelj broj i imena inženjera elektrotehnike upisanih u imenik ovlaštenih inženjera elektrotehnike (BIE) navodi u Prilogu VI - Izjava o obrazovnim i stručnim kvalifikacijama. Naručitelj može tražiti od ponuditelja dostavu dokaza u vidu životopisa, diploma, certifikata i sl.

Obrazloženje: upisom u imenik komore inženjera elektrotehnike dokazuje se pravo na pečat za ovjeru projekata i iskustvo u izradi projekata što je pokazatelj veće stručnosti i iskustva ponuditelja u obavljanja poslova koji su, između ostalog, i predmet ovog Poziva.

**8.3 Broj diplomiranih inženjera strojarstva upisanih u imenik ovlaštenih inženjera strojarstva (BIS)**

Ovim kriterijem se ocjenjuje broj diplomiranih inženjera strojarstva upisanih u imenik ovlaštenih inženjera strojarstva (BIS) koji će raditi na izvršenju usluga naručitelja.

Maksimalan broj bodova koji svaka ponuda može ostvariti u okviru ovog kriterija je 10

Isto će Naručitelj bodovati na sljedeći način:

|  |  |  |  |
| --- | --- | --- | --- |
| Red.br. | Kriterij | Bodovi | Maksimalni broj bodova |
|  | BROJ INŽ. STRO. |  |  |
| 1. | 1 | 5 |  |
| 2. | 2 ili više | 10 |  |
|  |  | MAKSIMALNI BROJ BODOVA | 10 |

Ponuditelj broj i imena inženjera strojarstva upisanik u imenik ovlaštenih inženjera strojarstva navodi u Prilogu VI - Izjava o obrazovnim i stručnim kvalifikacijama. Naručitelj može tražiti od ponuditelja dostavu dokaza u vidu životopisa, diploma, certifikata, potvrda i sl.

Obrazloženje: upisom u imenik komore inženjera strojarstva dokazuje se pravo na pečat za ovjeru projekata i iskustvo u izradi projekata što je pokazatelj veće stručnosti i iskustva ponuditelja u obavljanja poslova koji su, između ostalog, i predmet ovog Poziva.

**8.4.** **Stručnjak – izumitelj patenta na području srednjenaponskih aparata (PS)**

Ovim kriterijem se ocjenjuje da li ponuditelj na bilo koji način ima na raspolaganju (ugovor o radu, ugovor o djelu, govor o poslovnoj suradnji) stručnjaka – izumitelja patenta na području srednjenaponskih aparata koji će raditi na izvršenju usluga naručitelja. Maksimalan broj bodova koji svaka ponuda može ostvariti u okviru ovog kriterija je 30 bodova.

Isto će Naručitelj bodovati na sljedeći način:

|  |  |  |  |
| --- | --- | --- | --- |
| Red.br. | Kriterij | Bodovi | Maksimalni broj bodova |
|  | STRUČNJAK – IZUMITELJ PATENTA |  |  |
| 1. | 1 ili više | 30 |  |
|  |  |  |  |
|  |  | MAKSIMALNI BROJ BODOVA | 30 |

Ponuditelj stručnjaka navodi u Prilogu VI - Izjava o obrazovnim i stručnim kvalifikacijama. Odabrani ponuditelj je prije sklapanja ugovora o nabavi dužan naručitelju dostaviti dokaz da ima na raspolaganju predmetnog stručnjaka u obliku ugovora o radu, ugovora o djelu ili ugovora o poslovnoj suradnji. Također, dužan je dostaviti odgovarajući dokaz (potvrdu državnog zavoda za intelektualno vlasništvo ili sl.) da je predmetni stručnjak izumitelj patenta iz područja srednjenaponskih aparata.

Obrazloženje: kako naručitelj radi na inovativnom i vrlo zahtjevnom projektu razvoja novog proizvoda iz područja srednjenaponskih aparata, a kojeg ujedno planira i patentirati, pomoć i iskustvo predmetnog stručnjaka u izvršavanju usluga koje su predmet nabave bilo bi od izuzetne važnosti i koristi naručitelju s obzirom da isti ima iskustvo u razvoju inovativnog proizvoda iz istog područja.

# ROK VALJANOSTI PONUDE

Ponuda mora biti valjana minimalno 60 dana od krajnjeg roka za dostavu ponuda.

# PREGLED I OCJENA PONUDA

Nakon isteka roka za dostavu ponuda naručitelj pregledava i ocjenjuje sadržaj podnesenih ponuda u odnosu na uvjete iz Poziva na dostavu ponuda.

# POJAŠNJENJE, UPOTPUNJAVANJE I ISPRAVAK RAČUNSKE POGREŠKE

Naručitelj može tražiti pojašnjenja u vezi s dokumentima traženim u dijelu koji se odnosi na ponuđeni predmet nabave, pri čemu pojašnjenje ne smije rezultirati izmjenom ponude.

Ako ponuda sadrži računsku pogrešku, Naručitelj može od ponuditelja tražiti prihvat ispravka računske pogreške, a ponuditelj je dužan odgovoriti u roku od 2 dana od dana zaprimanja zahtjeva Naručitelja.

Komunikacija i svaka druga razmjena informacija/podataka između Naručitelja i zainteresiranih ponuditelja može se obavljati isključivo na hrvatskom jeziku elektroničkim putem slanjem upita/ zahtjeva za pojašnjenjem na email: [lbs@elna.hr](mailto:lbs@elna.hr).

# ODLUKA O ODABIRU ILI PONIŠTENJU

Naučitelj u roku od 30 dana od isteka roka za dostavu ponuda donosi odluku o odabiru najbolje ponude koja će minimalno sadržavati naziv i adresu odabranog ponuditelja, ukupnu vrijednost odabrane ponude te datum donošenja i potpis odgovorne osobe.

**Naručitelj će na temelju rezultata pregleda i ocjene ponuda odbiti:**

* ponudu koja je stigla nakon roka za dostavu
* ponudu koja ne sadržava Pozivom na dostavu ponuda propisanu dokumentaciju
* ponudu koja je na drugom jeziku nego je navedeno u Pozivu na dostavu ponuda
* ponuda koja je suprotna odredbama Poziva na dostavu ponuda
* ponudu koja ne ispunjava uvjete vezane za svojstva predmeta nabave, te time ne ispunjava zahtjeve iz Poziva na dostavu ponuda,
* ponudu ponuditelja koji nije dokazao uvjete kvalifikacije (nepostojanje razloga za isključenje te ispunjenje uvjeta sposobnosti) u skladu s Pozivom na dostavu ponuda
* ponudu koja sadrži pogreške, nedostatke odnosno nejasnoće koji nisu uklonjivi
* ponudu u kojoj pojašnjenjem ili upotpunjavanjem sukladno ovom Pozivu na dostavu ponuda nije uklonjena pogreška, nedostatak ili nejasnoća
* ponudu u kojoj cijena nije iskazana u apsolutnom iznosu, sa i bez PDV-a
* ponudu za koju ponuditelj nije pisanim putem prihvatio ispravak računske pogreške
* ponudu koja sadrži štetne odredbe
* alternativnu ponudu.

**Naručitelj će poništiti postupak nabave ako:**

* nije pristigla nijedna ponuda
* zaprimljene ponude nisu valjane u smislu prethodne točke ovog Poziva na dostavu ponuda.

**Naručitelj može poništiti postupak nabave ako:**

* je cijena najpovoljnije ponude veća od osiguranih sredstava za nabavu;
* se tijekom postupka utvrdi da je dokumentacija Poziva na dostavu ponuda manjkava te kao takva ne omogućava učinkovito sklapanje ugovora (primjerice, u dokumentaciji su navedene pogrešne količine predmeta nabave ili su utvrđeni nedostaci u opisu poslova – Prilog II koji utječu na opseg poslova, vremenske rokove za izvršenje poslova i dr.);
* su nastale značajne nove okolnosti vezane uz projekt za koji se provodi nabava

U slučaju poništenja postupka nabave, Naručitelj donosi odluku o poništenju u kojoj će minimalno navesti predmet nabave za koji se donosi odluka o poništenju, obrazloženje razloga poništenja, rok u kojem će pokrenuti novi postupak za isti ili sličan predmet nabave ako je primjenjivo te datum donošenja i potpis odgovorne osobe.

Odluku o odabiru najbolje ponude ili odluku o poništenju, naručitelj dostavlja na način koji je moguće dokazati: slanjem telefaksom i/ili poštom i/ili elektroničkim putem ili kombinacijom tih sredstava.

# OSTALE ODREDBE

## Zajednica ponuditelja

Naručitelj ne zahtijeva od zajednice gospodarskih subjekata određeni pravni oblik u trenutku dostave ponude.

Zajednica ponuditelja uvjete tehničke i stručne sposobnosti ispunjava kumulativno. Izvod iz sudskog registra te izjavu o nepostojanju razloga isključenja dostavlja svaki član zajednice ponuditelja zasebno.

**13.2 Podizvoditelji**

Ako ponuditelj namjerava dati dio ugovora o nabavi u podugovor jednom ili više podizvoditelja, dužan je u ponudi navesti sljedeće podatke:

* Ime ili prezime podizvoditelja ili naziv/tvrtku, sjedište, OIB, (ili nacionalni identifikacijski broj prema zemlji sjedišta gospodarskog subjekta, ako je primjenjivo, IBAN/broj računa podizvoditelja)
* Predmet i postotni dio ugovora o nabavi koji se daje u podugovor.

Ako ponuditelj ne dostavi podatke o podizvoditelju, smatra se da će cjelokupni predmet nabave izvršiti samostalno.

Podizvoditelj zasebno dostavlja izvod iz sudskog registra i izjavu o nepostojanju razloga isključenja.

## 

## 13.3 Rok, način i uvjeti plaćanja

Uvjeti plaćanja detaljno će biti definirani Ugovorom o pružanju kompleta usluga, sukladno zakonskim propisima.

**13.4. Jamstvo za uredno ispunjenje ugovora**

Odabrani ponuditelj je obvezan prilikom dostave potpisanog primjerka Ugovora ili najkasnije u roku od 20 dana od sklapanja ugovora dostaviti naručitelju jamstvo za uredno ispunjenje ugovora u obliku obične ili bjanko zadužnice ovjerene i potvrđene od strane javnog bilježnika u visini od 10% (deset posto) od ugovorene cijene bez PDV-a, s rokom važenja minimlano 90 dana od dana izdavanja.

Jamstvo za uredno ispunjenje ugovora Naručitelj ima pravo naplatiti u sljedećim slučajevima:

a) u slučaju svake povrede ugovorne obveze od strane odabranog ponuditelja zbog koje Naručitelju nastane šteta i to u iznosu visine nastale štete sa pripadajućim kamatama,

b) u slučaju neproduljena jamstva i to u punom iznosu istog jamstva, bez obveze vraćanja naplaćenog iznosa,

c) radi naplate ugovorne kazne zbog zakašnjenja odabranog ponuditelja u ispunjenju svojih obveza koje čine predmet Ugovora, i to u visini ugovorne kazne,

d) u slučaju povrede ugovora od strane odabranog ponuditelja koja može dovesti do raskida ugovora, kao i u slučaju raskida Ugovora, i to u punom iznosu jamstva,

e) u drugim slučajevima, radi naplate potraživanja koja Naručitelj ima prema odabranom ponuditelju u svezi s ovim ugovorom do visine iznosa koje Naručitelj potražuje.

Prije postavljanja zahtjeva za naplatom jamstva za uredno ispunjenje ugovora, Naručitelj će o svojoj namjeri obavijestiti odabranog ponuditelja i u toj obavijesti navesti razlog aktivacije jamstva.

Jamstvo za uredno ispunjenje ugovora, u slučaju urednog ispunjenja ugovora, bit će vraćeno u roku od 30 dana od ispunjenja svih ugovornih obveza ponuditelja.

**13.5. Rok sklapanja ugovora**

## Odabrani ponuditelj obvezan je pristupiti potpisu Ugovora o nabavi u roku od 3 dana od dana donošenja odluke o odabiru i pisanog poziva Naručitelja.